Държавен вестник, бр. 12, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  12
надзорни колегии от компетентни органи за 
улесняване изпълнението на:
1. функциите по чл. 92, 92а и 93 и осигурява 
подходящо ниво на координация и сътрудни-
чество със съответните компетентни органи 
на трети държави, когато е целесъобразно, при 
спазване на изискванията за поверителност 
съгласно ал. 5 и на правото на Европейския 
съюз;
2. функциите по чл. 92, ал. 1, чл. 93 и чл. 94, 
ал. 1, когато всички дъщерни дружества на 
кредитна институция майка от Европейския 
съюз, финансов холдинг майка от Европейс- 
кия съюз или финансов холдинг майка със 
смесена дейност от Европейския съюз са със 
седалище в трети държави, при условие че за 
компетентните органи на съответните трети 
държави се прилагат изисквания за повери-
телност, които са равностойни на изисква-
нията по този закон, а когато е приложимо, 
и по чл. 24 и 25 от Закона за Комисията за 
финансов надзор.“
2. В ал. 2, т. 5 след думите „Директива 
2013/36/ЕС“ се добавя „на Европейския пар-
ламент и на Съвета от 26 юни 2013 г. относно 
достъпа до осъществяването на дейност от 
кредитните институции и относно пруденциал-
ния надзор върху кредитните институции и 
инвестиционните посредници, за изменение 
на Директива 2002/87/ЕО и за отмяна на 
директиви 2006/48/ЕО и 2006/49/ЕО (ОВ, L 
176/338 от 27 юни 2013 г.), наричана по-нататък 
„Директива 2013/36/ЕС“.
3. Създава се нова ал. 6:
„(6) В надзорната колегия може да участва 
и компетентният орган на държавата членка, 
в която е седалището на финансов холдинг 
или финансов холдинг със смесена дейност, 
който е получил одобрение от БНБ съгласно 
чл. 35а.“
4. Досегашните ал. 6, 7, 8, 9 и 10 стават 
съответно ал. 7, 8, 9, 10 и 11.
§ 48. В чл. 92е се правят следните изме-
нения и допълнения:
1. Досегашният текст става ал. 1 и в нея 
в изречение второ накрая думите „ал. 9“ се 
заменят с „ал. 10“.
2. Създава се ал. 2:
„(2) Българската народна банка участва 
в надзорна колегия и в случаите по чл. 35а, 
ал. 4.“
§ 49. В чл. 94 се правят следните изменения 
и допълнения:
1. В ал. 1 изречение второ се изменя така: 
„Със споразуменията на консолидиращия 
надзорен орган може да бъдат възложени 
допълнителни надзорни задачи, както и да 
бъдат предвидени процедури за вземане на 
решения и за сътрудничество с другите ком-
петентни органи.“
2. В ал. 2 и 3 думата „надзорен“ се заличава.
3. Създава се ал. 5:
„(5) Българската народна банка сключва 
писмени споразумения по ал. 1 и за целите 
на надзора на консолидирана основа спрямо 
финансов холдинг или финансов холдинг със 
смесена дейност със:
1. компетентния орган на държавата членка 
по седалището на холдинга;
2. консолидиращия надзорен орган, когато 
седалището на холдинга е в Република Бъл-
гария, но БНБ не е консолидиращ надзорен 
орган.“
§ 50. В чл. 95 се правят следните изменения:
1. В ал. 3:
а) в т. 1 думите „ал. 1, т. 4 и 6“ се заменят 
с „ал. 1, т. 4“;
б) в т. 2 думите „банковата група“ се за-
менят с „групата“.
2. В ал. 7, т. 1 думите „банкова група“ се 
заменят с „групата“.
§ 51. В чл. 96 се правят следните изменения 
и допълнения:
1. Досегашният текст става ал. 1 и в нея 
изречение първо се изменя така: „Членовете 
на управителния и контролния орган, както 
и лицата, оправомощени да управляват и 
представляват финансов холдинг или финан-
сов холдинг със смесена дейност, трябва да 
отговарят на изискванията на чл. 10, ал. 4 – 7 
и чл. 11, ал. 1 и 2.“
2. Създава се ал. 2:
„(2) Разпоредбите на чл. 11, ал. 3 – 5, 7 и 8  
се прилагат съответно.“
§ 52. Създава се чл. 97б:
„Чл. 97б. (1) Българската народна банка, 
когато упражнява надзор на консолидирана 
основа върху финансов холдинг със смесена 
дейност, за който действат еквивалентни разпо-
редби на този закон и на Закона за допълнител-
ния надзор върху финансовите конгломерати, 
включително за рисково базиран надзор, може 
след консултация с компетентните органи за 
надзор над дъщерните дружества на холдинга 
да прилага за този холдинг само разпоредбите 
на Закона за допълнителния надзор върху 
финансовите конгломерати.
(2) Българската народна банка, когато 
упражнява надзор на консолидирана основа 
върху финансов холдинг със смесена дейност, 
за който действат еквивалентни разпоредби 
на този закон, Кодекса за застраховането 
или съответното законодателство на държава 
членка, включително за рисково базиран над-
зор, може по споразумение с компетентния 
орган за надзор в застрахователния сектор да 
прилага за този холдинг само разпоредбите 
на закона, който се отнася до най-значимия 
финансов сектор, определен съгласно чл. 3, 
ал. 4 от Закона за допълнителния надзор върху 
финансовите конгломерати.
(3) Българската народна банка уведомява 
ЕБО и Европейския орган за застраховане